钦定古今图书集成/理学汇编/字学典/第073卷 > 《曹士冕谱系杂说》 > 《乌镇本》
## 钦定古今图书集成/理学汇编/字学典/第073卷 > 《曹士冕谱系杂说》 > 《乌镇本》

旧传湖州乌镇张氏，以《绛阁》二帖锓木家塾，或遇良
工模拓，亦有可观。后闻板归新市人家，每连纸一幅
可打一段。予在三山见一本于周氏，后数卷板内时
有直裂纹。比到霅上，获一本于向氏叔坚之裔，偶缺
两卷，且以元祐间所拓《戏鱼帖》足之。此刻字画差肥，
而极有笔意，颇胜诸帖，惜其间错误数字，为可恨耳。
赵宰叔愚云，“丙戌岁在宗庠，有以《法帖》板质于斋舍
族人者”，偶不记为何人，疑是此板，亦未可知。

<a name="va71">．福清本